Echipele Rapid Bucureşti şi Steaua Bucureşti vor disputa finala Cupei României, după ce au eliminat sâmbătă, la Mioveni, formaţiile Arcada Galaţi, respectiv Dinamo Bucureşti, în semifinalele Turneului Final 4.
În prima semifinală a zilei, Steaua Bucureşti s-a impus cu 3-1 în faţa formaţiei Dinamo Bucureşti, pe seturi 34-32, 25-27, 25-20, 25-17, conform News.ro.
A doua semifinală a revenit echipei Rapid Bucureşti, care a dispus de campioana Arcada Galaţi, scor 3-1, pe seturi 20-25, 25-18, 25-22, 25-17.
Finala Cupei României se va disputa duminică, de la ora 18.00.
În 2023, trofeul a revenit formaţiei SCMU Craiova, care a dispus de campioana Arcada Galaţi, cu 3-1, în finala competiţiei.